﻿ ﻿ कोरोना से बचाव के लिये कॅरिअर पॉइंट यूनिवर्सिटी ने बनाया होममेड सेनिटाइजर Hindi Latest News
कोरोना से बचाव के लिये कॅरिअर पॉइंट यूनिवर्सिटी ने बनाया होममेड सेनिटाइजर
सीपीयू के फार्मेसी डिपार्टमेंट ने लेबोरेट्री एल्कोहल के साथ चंदन, गुलाब व दालचीनी ऑयल से बनाया नया सेनिटाइजर कोटा,23 मार्च (हि.स.)। जानलेवा कोरोना वायरस से बचाव के लिये सेनेटाइजर से हाथ की सफाई करना सबसे सुरक्षित माना जा रहा है। राजस्थान में कॅरिअर पॉइंट यूनिवर्सिटी, कोटा के स्कूल ऑफ फार्मेसी ने नई तकनीक से होममेड सेनिटाइजर तैयार किया है। चांसलर
प्रमोद माहेश्वरी ने बताया कि इन दिनों बाजार में सेनिटाइजर की कमी होने से इसकी मंाग बढती जा रही थी, यूनिवर्सिटी की विशेषज्ञ टीम ने होममेड सेनिटाइजर तैयार करके जनता को तत्काल राहत पहुंचाने का कार्य किया है। बाजार से तीन गुना सस्ता सेनिटाइजर कुलपति प्रो. सुमेरसिंह ने बताया कि इस सेनिटाइजर में 65 प्रतिशत लेबोरेट्री एल्कोहल, 2 प्रतिशत ग्लिसरीन के अलावा गुलाब तेल, चंदन तेल, दालचीनी तेल की मात्रा 4 प्रतिशत के अनुपात में रखी गई है। इसमें डिस्टिल वाटर काम में लिया है। 100 मिलीग्राम सेनिटाइजर की कीमत महज 20 रूपए है। जिससे बाजार में बिक रहे सेनिटाइजर से यह तीन गुना सस्ता है। इस सेनिटाइजर को फार्मेसी विभाग के डीन डॉ. महेश कुमार गुप्ता, एचओडी सौरभ चतुर्वेदी, फैकल्टी अभिषेक नागर, हर्षिता जैन, नितिन नामा, प्रदीप स्वर्णकार ने संयुक्त प्रयास से तैयार किया है। यूनिवर्सिटी के चांसलर प्रमोद माहेश्वरी, अकादमिक निदेशक डॉ.गुरूदत्त कक्कड, कॅरिअर पॉइंट गु्रप के निदेशक ओम माहेश्वरी, नवल माहेश्वरी, शैलेंद्र माहेश्वरी ने कोरोना से बचाव के लिए उपयोगी व सस्ता होममेड सेनिटाइजर तैयार करने पर फॉर्मेसी टीम को बधाई दी है। हिंदुस्थान समाचार/अरविंद/संदीप
hindusthansamachar.in Mar 23, 2020, 14:04 IST
कोविड-19कोरोनावायरससीलकर्फ्यूलॉकडाउनक्वारंटीनसैनिटाइज़रमास्कपीएम केयर फंडतब्लीगी जमातडब्ल्यूएचओWhoHomemade Sanitizerकेरिअरपोइंटयुनिवरसिटहोममेडसेनिटाइजर
संकट में विद्यार्थियों का सारथी बना ई-कॅरिअर पॉइंट एप
बाजार से गायब हुआ सैनिटाइजर, विधायक ने ऐच्छिक कोष का खोला पिटारा पिटारा
वेतन न मिलने पर सैफई मेडिकल यूनिवर्सिटी में सफाई कर्मियों ने की हड़ताल
शेखावाटी यूनिवर्सिटी की परीक्षाएं 14 अप्रैल तक स्थगित
सैफई मेडिकल यूनिवर्सिटी कोविड-19 आइसूलेशन वार्ड में कोरोना संदिग्ध मरीज की मौत
नवी मुंबई के डीवाई पाटिल यूनिवर्सिटी में लगी आग